Zložka (jazykoveda)

Zložka je spojenie viacerých susedných písmen bez diakritiky na označenie jednej hlásky. Deje sa to buď len tým, že tieto litery stoja vždy vedľa seba (napr. slovenské ch [x]; anglické sh [š]; nemecké sch [š] či ie [í]), alebo niekedy aj tým, že majú podobu ligatúry, teda graficky sčasti splynú (napr. v niektorých jazykoch æ [ä]). Ako zložka sa niekedy označuje i spojenie viacerých susedných litier, ktoré majú iný význam spolu než obe tieto litery stojace samostatne (napr. slovenské di [ďi] v slove divadlo, kedy písmeno i). 

 Druhy 
Podľa počtu písmen, ktoré zložku tvoria, sa rozlišujú: 
 2-písmenová zložka (digraf, digraféma) – napr. slovenské ch
 3-písmenová zložka (trigraf, trigraféma) – napr. nemecké sch [š]
 4-písmenová zložka (kvadrigraf/tetragraf, kvadrigraféma/tetragraféma) – napr. nemecké tsch [č]
 5-písmenová zložka (pentagraf, pentagraféma) – napr. staršie nemecké tzsch [č]

Slovenčina

Zložky v užšom zmysle existujú v slovenčine tri: dz, dž a ch. Tieto zložky sa podľa Pravidiel slovenského pravopisu (PSP) považujú za súčasť slovenskej abecedy (na rozdiel napríklad od dvojhlások ia, ie, iu). Od roku 1991 sa navyše v PSP výslovne uvádza, že sa v slovenčine zložka považuje za jedno písmeno, kým do roku 1991 sa v PSP síce zložky, tak ako dnes, uvádzali ako samostatné položky slovenskej abecedy, ale z textu nebolo jednoznačne určiteľné, či sa považujú za jedno alebo dve písmená (text skôr vyznieval v prospech dvoch písmen). Aj v ostatnej odbornej a vzdelávacej literatúre sa v rozpore s aktuálnym znením PSP niekedy vyskytuje názor, že sa slovenská zložka považuje za dve samostatné písmená (grafémy).Pravidlá slovenského pravopisu. vydania z rokov 2000, 1991, 1971, 1953.graféma. In: Encyklopédia jazykovedy, Bratislava: Veda, 1993, S. 159

Poznámky

 Referencie 

Zdroje

 graféma. In: Pyramída

ULIČNÝ, O. K fonologickým rysům českého pravopisu 2012  S. 93-94
 digraféma; trigraf; ligatúra. In: ŠALING, (Poznámka: V hesle ligatúra je prevzatý text z Peciarovho Slovníka slovenského jazyka, v ktorom je nesprávne „ligatúra“ úplne stotožnená so „zložkou“, čiže s digrafom)



 digraf; ligatura; graf; graféma. in: ESČ

Kategória:Písmo
Kategória:Jazykoveda